
Ehitusloa andmine (Kevade tn 4) 

1. ASJAOLUD JA MENETLUSE KÄIK

02.07.2019 ehitisregistri elektroonilisse keskkonda läbivaatamiseks laekus Kevade tn 4 kinnistul asuva telefonijaama hoone lammutamiseks ehitusloa taotlus koos ehitusprojektiga (töö nr TL2006-1, projekteerija Autem Stuudio OÜ).

02.07.2019 ehitisregistri  keskkonnas  on genereeritud ehitusloa eelnõu nr 1912271/17508, menetluse nr 177246 ning suunatud arhitektuuri ja planeerimise osakonnale, Linnamajandusametile, Päästeameti Ida päästekeskusele,  OÜ-le VKG ELEKTRIVÕRGUD, AS-le Narva Vesi, AS-le NARVA SOOJUSVÕRK ja AS-le Telia Eesti kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt tagastatud puuduste kõrvaldamiseks.

10.09.2019 lõplikult kõrvaldatud puudustega ehitusprojekt on  projekteerija poolt tagastatud. 
17.09.2019 kõik kaasatud isikud kooskõlastasid ehitusloa eelnõu. 
Arhitektuuri ja planeerimise osakond kooskõlastas tingimisi märkusega: „Ehitaja peab enne lammutustöödega alustamist koostama liiklusskeemi ja selle kooskõlastama omavalitsusega“.
Linnamajandusamet kooskõlastas tingimisi märkusega: „Kuna hoone endine kasutamise otstarve oli telefonijaam, tõenäoliselt hoone müürides on rohkelt kommunikatsioonisidemeid (elektriromu), mis on jäätmeliigina kuuluv probleemtoodete hulka, mida samuti tuleb eraldi sorteerida ja utiliseerida vastavalt jäätmekäitluseeskirjale“.
AS Telia Eesti kooskõlastas tingimisi märkusega: „Kuna tegemist on endise telefonijaamaga, siis asub kinnistul mitmeid toimivaid sidekaableid. Kõik kinnistul (51101:004:0054) paiknevad kaevud, sidekanalid ja konteinerjaam peavad säilima ja kaitsta vigastuste eest“.
Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 21 tegevusega.

Antud juhul ei kuulu kavandatav tegevus eelpoolnimetatute hulka ning seetõttu eelhinnangut vastavalt KeHJS § 6 lg 23 ei anta.

Projektis esitatud tegevusel ei ole olulist keskkonnamõju.
Ehitusseadustiku § 42 lg 8 kohaselt kui ehitusloa eelnõu kohta on kooskõlastamise või arvamuste avaldamise käigus esitatud märkusi, võtab pädev asutus need asjakohaselt arvesse või põhjendab nende arvestamata jätmist.

Vastavalt märkuste esitajate nõudmisele kõik märkused kantakse haldusaktile „ehitusluba“, millel ehitusseadustiku § 61 lg 2 kohaselt on õiguslik tähendus.

Seega 08.08.2019 esitatud dokumentides ehitusseadustiku § 44 toodud ehitusloa andmisest keeldumise põhjused puuduvad ning ehitusloa andmiseks takistusi ei ole.
2.   ÕIGUSLIKUD ALUSED

2.1. Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2  kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.3. Ehitusseadustiku § 42 lg 3 punktide 5 ja 6 kohaselt ehitusloa kõrvaltingimusena võib     eelkõige sätestada ehitise või ehitamise keerukusest tulenevad lisatingimused ehitamiseks.
2.4. Ehitusseadustiku § 42 lg 2 kohaselt pädev asutus otsustab keskkonnamõju hindamise algatamise vajaduse.
2.5.
Ehitusseadustiku § 42 lg 3 punktide 5 ja 6 kohaselt ehitusloa kõrvaltingimusena võib     eelkõige sätestada ehitise või ehitamise keerukusest tulenevad lisatingimused ehitamiseks.
3. OTSUS

3.1. Anda ehitusluba Kevade tn 4 kinnistul asuva telefonijaama hoone lammutamiseks vastavalt    ehitusprojektile (töö nr TL2006-1, projekteerija Autem Stuudio OÜ).
3.2.
Jätta algatamata telefonijaama hoone lammutamise keskkonnamõju hindamist.
3.3. Kohustada ehitustööde tellijat täita kõrvaltingimused, mis on esitatud käesoleva korralduse punktis 1 ning ehitusloal loetletud märkused.  
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

